Inglourious Basterds

Inglourious Basterds er en amerikansk-tysk action-krigsfilm og svart komedie fra 2009. Manus og regi er ved Quentin Tarantino. Filmen, som er delt i fem avsnitt, handler om en plan for å likvidere lederskapet i det tyske naziregimet under andre verdenskrig og foregår i det tyskokkuperte Frankrike. Tarantino har selv beskrevet filmen som «en spaghettiwestern, men med ikonografi fra andre verdenskrig».

Handlingen er tidvis svært brutal og samtidig en lek med klisjeer med referanser til andre underholdningsfilmer innen sjangeren. Filmen begynner med at en jødisk familie blir drept av SS-soldater. En av døtrene i familien klarer å unnslippe og vi treffer henne igjen senere i filmen som eier av en liten kino i Paris. Brad Pitt spiller den amerikanske offiseren Aldo Raine som tar med seg en liten gruppe jødiske soldater til Frankrike for å drepe nazister; han forventer hundre nazi scalps («skalperte nazihoder») fra hver soldat. Dette koker til slutt ned til to attentatforsøk på Hitler og andre nazitopper i kinoen i Paris.

Christoph Waltz, som spiller den språkmektige og hensynsløse «jødejegeren» Hans Landa, mottok pris som «beste mannlige skuespiller» under Filmfestivalen i Cannes våren 2009. Han vant også en Golden Globe og Oscar i 2010 i kategorien beste prestasjon av en skuespiller i en birolle.

Filmen er oppkalt og inspirert etter den italienske filmregissøren Enzo G. Castellaris «spagettikrigsfilm» The Inglourious Bastards fra 1978.

 Handling 
I 1941 forhørte SS-Standartenführer Hans Landa den fattige franske bonden Perrier LaPadite om hvor den jødiske Dreyfus-familien befinner seg. Landa mistenker at LaPadites gjemmer dem under gulvplankene deres, og i bytte mot at nazistene ikke myrder familien hans, bekrefter LaPadite dette. Landas soldater skyter gjennom gulvplankene og dreper alle sammen - bortsett fra Shosanna Dreyfus, som kommer seg unna. I 1944 rekrutterer løytnant Aldo Raine en gruppe jødisk-amerikanske soldater til en spesiell kommando-enhet som blir grunnlagt for å skape frykt blant nazister, ved å drepe og skalpere dem. Gruppen inkluderer sersjant Donny "The Bear Jew" Donowitz, sersjant Hugo Stiglitz, en tysk soldat og desertør, og korporal Wilhelm Wicki - som er gruppens oversetter. i Tyskland blir en menig soldat ved navn Butz, den eneste overlevende etter et angrep fra Basterd, intervjuet av Adolf Hitler. De hadde skåret et hakekors med en kniv i Butz sin panne.

Shosanna Dreyfus bosetter seg i Paris etter at familien hennes ble myrdet, og driver en kino under det fiktive navnet Emmanuelle Mimieux. Hun møter Fredrick Zoller, en tysk snikskytter kjent for å ha drept minst 250 allierte soldater. Zoller skal være den største stjernen i en ny nazistisk propagandafilm, kalt «Stolz der Nation» (nasjonens stolthet) og han blir snart forelsket i Shosanna. Zoller overbeviser derfor Joseph Goebbels om å arrangere premieren på filmen deres ved hennes kino. Hans Landa blir ansatt for å sørge for sikkerheten under film-premieren, og forhører Shosanna. Men Shosanna planlegger, sammen med kjæresten sin Marcel, om å sette hele kinoen i brann under premieren. De håper å drepe alle nazist-partiets ledere, som kommer til å være til stede under premieren. I mellomtiden blir den britiske løytnanten Archie Hicox rekruttert til å lede et britisk angrep mot premieren, sammen med Basterds.

Hicox, sammen med Stiglitz og Wicki, reiser til en taverna i det tysk-okkuperte Nord-Frankrike for å møte den tyske film-stjernen Bridget von Hammersmark, en undercover alliert agent som også skal delta på premieren. Hicox får utilsiktet oppmerksomheten til Wehrmacht-sersjant Wilhelm og major Dieter Hellström, og avslører hvem Basters egentlig er. En skuddveksling oppstår som dreper alle bortsett fra sersjant Wilhelm og von Hammersmark, som blir skutt i beinet. Underveis forsøker Landa å få kontakte med noen overordnede for de allierte styrkene i forsøk på å inngå en avtale: Han er villig til å la oppdraget deres fortsette, i bytte mot at han selv skal få full benådning for alt han har vært med på - samt en rekke andre privilegier.

 Rolleliste 
 Rolle  Skuespiller Lt. Aldo Raine  Brad Pitt Shosanna Dreyfus  Mélanie Laurent Col. Hans Landa  Christoph Waltz Sgt. Donny Donowitz  Eli Roth Lt. Archie Hicox  Michael Fassbender Bridget von Hammersmark  Diane Kruger Fredrick Zoller  Daniel Brühl Sgt. Hugo Stiglitz  Til Schweiger Cpl. Wilhelm Wicki  Gedeon Burkhard Marcel  Jacky Ido Pfc. Smithson Utvich  B.J. Novak Pfc. Omar Ulmer  Omar Doom Major Hellstrom  August Diehl Perrier LaPadite  Denis Menochet Charlotte LaPadite  Léa Seydoux Julie LaPadite  Tina Rodriguez Suzanne LaPadite  Lena Friedrich Joseph Groth  Sylvester Groth Adolf Hitler  Martin Wuttke General Ed Fenech  Mike Myers Francesca Mondino  Julie Dreyfus Sgt. Rachtman  Richard Sammel Master Sgt. Wilhelm / Pola Negri  Alexander Fehling Winston Churchill  Rod Taylor Pvt. Butz / Walter Frazer  Sönke Möhring Pfc. Hirschberg  Samm Levine Pfc. Andy Kagan  Paul Rust Pfc. Michael Zimmerman  Michael Bacall German Soldier / Winnetou  Arndt Schwering-Sohnrey German Female Soldier / Beethoven  Petra Hartung German Soldier / Edgar Wallace  Volker Michalowski German Soldier / Mata Hari  Ken Duken Proprietor Eric  Christian Berkel Mathilda  Anne-Sophie Franck Cpt. Wolfang  Ludger Pistor Babette  Jana Pallaske General Schonherr  Rainer Bock Forteller  Samuel L. Jackson (ukredittert)

 Eksterne lenker 




Kategori:Filmer fra 2009
Kategori:Krigsfilmer fra USA
Kategori:Filmer regissert av Quentin Tarantino
Kategori:Filmer om rase og rasisme
Kategori:Engelskspråklige filmer
Kategori:Franskspråklige filmer
Kategori:Italienskspråklige filmer
Kategori:Tyskspråklige filmer
Kategori:Amandaprisen 2010
Kategori:Filmer med en Oscar-vinnende mannlig birolle